armvectores/hy_wikipedia_2023 huggingface dataset:
Կոգռի (գյուղ, Կեինա շրջան)

Անվան այլ կիրառումների համար տե՛ս՝ Կոգռի (այլ կիրառումներ)Կոգռի (էստ․՝ Kogri), գյուղ Էստոնիայի Հիյումաա նահանգի Կեինա շրջանում։
2011 թվականի տվյալներով գյուղում բնակվում էր 26 մարդ։


== Տես նաև ==
Էստոնիայի վարչական բաժանում


== Ծանոթագրություններ ==


== Արտաքին հղումներ ==
Էստոնիայի բնակավայրերի անվանումները (հետխորհրդային շրջանի անվանափոխումներից հետո), http://www.eki.ee կայքում։ (անգլ.) և (էստոներեն)
Էստոնիայի բնակչության վիճակագրությունը; «Էստոնիայի վիճակագրություն» պետական գործակալության կայքում։ (էստոներեն)
Կիարանո

Կիարանո (իտալերեն՝ Chiarano), կոմունա Իտալիայում։ Գտնվում է Վենետո մարզի Տրևիզո գավառում։ Բնակչությունը կազմում է 3144 մարդ, խտությունը՝ 164 մարդ/կմ²։ Զբաղեցնում է 19 կմ² մակերես։ Փոստային ինդեքս՝ 31040, հեռախոսային կոդ՝ 00422։


== Ծանոթագրություններ ==
Գադուլկա

Գադուլկա (բուլղար․՝ Гъдулка, անգլ.՝ Gadulka), բուլղարական լարային ազգային երաժշտական գործիք։ Այն ունի լայն օգտագործում Բուլղարիայում և հանդիպում է գրեթե բոլոր համույթներում։ Գործիքը ունի երեք լար և նվագվում է աղեղի օգնությամբ։ Գադուլկան որոշ նմանություններ ունի ռուսական գուդոկին։ Վարկածներ կան, որ այն առաջացել է բյուզանդական քնարից։


== Կառուցվածք ==

Սևով նշված են գադուլկայի հիմնական լարերը, իսկ կարմրով՝ սիմպատիկ լարերը Գադուլկան ունի քնարին հիշեցնող կառուցվածք։ Նրա վզիկը և հիմնական կլորավուն մասը կազմված են տարբեր փայտերից, որոնք այնուհետև կցվում են իրար։ Ունի երեք հիմնական լար և 16 սիմպատիկ լարեր։ Նվագողը մատները հպում է միայն երեք լարերին որոնք են՝ լյա, մի, լյա։ Բուլղարիայի որոշ հատվածներում օգտագործվում են նաև գործիքներ, որոնք զուրկ են 16 սիմպատիկ լարերից։ Գործիքը նվագվում է ուղղահայաց դիրքով չնայած իր փոքրությանը։ Այն դրվում է ձախ ծնկին։ Աղեղը նույնպես մեծ չէ։


== Արտաքին հղումներ ==
http://colanmc.siu.edu/lilia/gadulka.html Archived 2004-07-12 at the Wayback Machine.
Ջայլամի քաղաքականություն

Ջայլամի քաղաքականություն, փոխաբերական արտահայտություն, մակդիր․ օգտագործվում է նկարագրելու համար այնպիսի քաղաքականություն, որի հիմքում ընկած է ակնհայտ վտանգներն արհամարհելը և ձևացնելը իբր նրանք գոյություն չունեն։ Արտահայտության պատկերավոր այս իմաստն զուգակցվում է վտանգին առերեսվելու փոխարեն գլուխը կտուցով ավազին խրելու ջայլամի սովորության հետ։


== Ծանոթագրություններ ==
Յոն Գոնսալես

Յոն Գոնսալես Լունա (իսպ.՝ Yon González Luna, մայիսի 20, 1986(1986-05-20), Բերգարա, Գիպուսկոա, Իսպանիա), իսպանացի դերասան։ Նկարահանվել է այնպիսի ֆիլմերում և հեռուստասերիալներում, ինչպիսիք են՝ «SMS», «Սև ծովածոց», «Սեքս, երեկույթներ և սուտ», ինչպես նաև «Գրանդ հոթել»։


== Դերասանական կարիերա ==
Յոն Գոնսալեսի կարիերան սկսվել դերի «SMS» հեռուստասերիալում Անդրեսի դերով (La Sexta հեռուստաընկերություն), բայց լայն ճանաչում նրան բերեց Իվան Նոյրետի դերը «Սև ծովածոց» հեռուստասերիալում, որի համար դերասանը ստացել է երկու մրցանակ. լատինաամերիկյան քննադատների («Լավագույն նոր դերասան») և Մոնտե Կառլոյի հեռուստատեսային փառատոնի «Ոսկե հավերժահարս» մրցանակները։
2009 թվականին նկարահանվել է Նիկոյի դերում «Սեքս, երեկույթ և սուտ» ֆիլմում (բնօրինակը՝ «Մեծ սուտ»), որտեղ խաղացել է Մարիո Կասասի և Ուգո Սիլվայի հետ։ Նկարահանվել է նաև մի քանի կարճամետրաժ ֆիլմերում՝ El forjador de historias, Amores imposibles, Muñecos de latex:
2011 թվականին խաղացել է հույն Կոնստանտին II-ի դերը «Սոֆիա» հեռուստասերիալում։
2011 թվականին Յոն Գոնսալեսը հրավիրվեց Խուլիո Օլմեդոյի դերի համար «Գրանդ-հոթել» հեռուստասերիալ։


== Ֆիլմագրություն ==


== Պարգևներ և մրցանակներ ==


== Ծանոթագրություններ ==


== Արտաքին հղումներ ==
«La profesion de actor es la mas bonita del mundo»։ elinternado.lacoctelera.net։ Արխիվացված է օրիգինալից 2012-11-01-ին։ Վերցված է 2012-09-24
Ամստերդամի դրոշ

Ամստերդամի դրոշ (հոլ.՝ Vlag van Amsterdam), Նիդերլանդների մայրաքաղաք Ամստերդամի պաշտոնական դրոշը։ Ընդունվել է 1975 թվականի փետրվարի 5-ին։


== Դրոշ ==
Դրոշը բաղկացած է երեք հավասար հորիզոնական շերտերից՝ կարմիր, սև, կարմիր։ Սև շերտի վրա տեղակայված են երեք թեք սպիտակ խաչեր։ Դրոշի տեսքը հիմնված է Ամստերդամի զինանշանի հերալդիկ վահանի նախագծի վրա։


== Նշանակություն ==
Դրոշի գույները գալիս են քաղաքի զինանշանի վահանի գույներից։ Գույների հստակ նշանակությունը հայտնի չէ։ Համաձայն Ամստերդամի կառավարության՝ դրանք առաջացել են Պերսեյն ընտանիքի զինանշանից․ այդ ընտանիքը ուներ հզոր ազդեցություն մայրաքաղաքում։
Նիդերլանդների մյուս երկու քաղաքների՝ Դորդրեխտի և Դելֆտի զինանշաններում միջին շերտագիծը խորհրդանշում է ջուրը։ Այդպիսով, միջին շերտը կարող է նշանակել Ամստել գետը։
Այդօրինակ գույներ և խաչեր կան Աուդեր-Ամստել և Ամստելվեն քաղաքների դրոշներում։


== Ծանոթագրություններ ==
Ախաշյան

Ախաշյան, հայկական ազգանուն։


== Ազգանունը կրողներ ==
Եղիսաբեթ Խաչատուրի Ախաշյան (1868-1951), դերասանուհի։


== Ծանոթագրություններ ==
Դավիթ Թերզյան

Դավիթ Թերզյան (հոկտեմբերի 7, 1973(1973-10-07), Երևան, Հայկական ԽՍՀ, ԽՍՀՄ), խորհրդային և աբխազ երաժիշտ, ջութակահար, դիրիժոր, Աբխազիայի պետական կամերային նվագախմբի գեղարվեստական ղեկավար և գլխավոր դիրիժոր, Աբխազիայի հանրապետության վաստակավոր արտիստ։


== Կենսագրություն ==
Ծնվել է 1973 թվականին հոկտեմբերի 7-ին երաժիշտների ընտանիքում։ Երևանի Կոմիտասի անվան պետական կոնսերվատորիայի շրջանավարտ՝ ջութակի դասով, ինչպես նաև օպերային-սիմֆոնիկ դիրիժորության ֆակուլտետով։ 1997 թվականին ավարտել է օպերային-սիմֆոնիկ դիրիժորի ասպիրանտուրան, սովորել է հայտնի դիրիժոր Օհան Դուրյան-Նարկի մոտ։
Ջութակահարը աշխատել տարբեր կոլեկտիվներում․

Հայաստանի երիտասարդական սիմֆոնիկ նվագախումբ
Երևանի պետական կոնսերվատորիայի դաշնամուրային կվինտետ։
Հայաստանի ռադիոյի և հեռուստատեսության սիմֆոնիկ նվագախումբ
Ժիլինա (Սլովակիա) կամերային նվագախումբ։
Ֆիլհարմոնիկ նվագախումբ Գ. Ակապուլկո (Մեքսիկա)։
Հյուրախաղերով հանդես է եկել ԱՄՆ-ում, Ֆրանսիայում, Սլովակիայում, Ավստրիայում, Մեքսիկայում, Ռուսաստանում։


== Դիրիժորական գործունեություն ==
Դիրիժորի կարիերան սկսել է 18 տարեկանում, երբ հիմնել է Հայաստանյաց Առաքելական եկեղեցուն կից իր առաջին «Սաղմոս» կամերային նվագախումբը։ Պարգևատրվել է «Ամադեուս» մրցույթի ոսկե մեդալով՝ ժամանակակից երաժշտության լավագույն մեկնաբանման լինելու համար։ 22 տարեկանում նշանակվել է Հայաստանի ռադիոյի և հեռուստատեսության սիմֆոնիկ նվագախմբի դիրիժոր։ Հայտնի է դարձել ինչպես իր մանուալ տեխնիկայով, այնպես էլ տարբեր դարաշրջանների կոմպոզիտորների ստեղծագործությունների մեկնաբանությամբ։ 1999-2010 թվականներին աշխատել է Մեքսիկայի Ակապուլկո ֆիլհարմոնիկ նվագախմբում որպես դիրիժոր։ 2005 թվականին դարձել է դիրիժորների «Էդուարդո Մատա» երկրորդ միջազգային մրցույթի դափնեկիր։ 2010 թվականից Աբխազիայի մշակույթի նախարարության և Աբխազիայի պետական կամերային նվագախմբի դիրիժոր, ժողովրդական արտիստ Անատոլի Հագբայի հրավերով ժամանել է Աբխազիա և ստանձնել Աբխազիայի Հանրապետության պաշտպանության նախարարության Պետական կամերային նվագախմբի գլխավոր դիրիժորի և ռազմական նվագախմբային ծառայության դիրիժորի պաշտոնը։


== Մրցանակներ ==
2013՝ ստացել է «Աբխազիայի Հանրապետության Վաստակավոր արտիստի կոչում»։


== Ծանոթագրություններ ==


== Արտաքին հղումներ ==
«Давид Терзян — персональный веб сайт дирижера»։ Արխիվացված է օրիգինալից 2018-08-28-ին։ Վերցված է 2019-02-28
Անդրե Գոմեշ

Անդրե Ֆիլիպե Տավարեշ Գոմեշ (պորտ.՝ André Filipe Tavares Gomes, հուլիսի 30, 1993(1993-07-30), Grijó, Grijó e Sermonde, Vila Nova de Gaia, Porto District, Պորտուգալիա), պորտուգալացի ֆուտբոլիստ, կիսապաշտպան։ Հանդես է գալիս կատալոնական «Բարսելոնա» ֆուտբոլային ակումբում և Պորտուգալիայի ֆուտբոլի ազգային հավաքականում։


== Ակումբային կարիերա ==
Պրոֆեսիոնալ ակումբային կարիերան սկսել է 2012 թվականի հուլիսի 28-ին պորտուգալական «Բենֆիկայում»։ 2012-2013 մրցաշրջանում հանդես է եկել «Բենֆիկայի» մեկնարկային կազմում։ «Բենֆիկայում» մասնակցել է 14 խաղի և դարձել 2 գոլի հեղինակ։ Ըստ պայմանագրի՝ «Բենֆիկայում» մնացել է 2012-2015 թվականներին, բայց այդ տարիների ընթացքում վարձավճարով հանդես է եկել «Բենֆիկա Բ»-ում և «Վալենսիայում»։ 2015 թվականին տեղափոխվել է «Վալենսիա», որպես հիմնական խաղացող։ 78 խաղում խփել է 8 գոլ, կատարել նույնքան գոլային փոխանցում։ 2016 թվականի հուլիսի 21-ին նրան «Վալենսիա»-ից գնել է Բարսելոնան 35 միլիոն եվրոյով։
«Բարսելոնայի» հետ պայմանագիր կնքած պորտուգալացի կիսապաշտպան Անդրե Գոմեշի տրանսֆերի գինը կատալոնական ակումբը սահմանել է 100 միլիոն եվրո։


= Կարիերան հավաքականում =
Անդրեն հանդես է եկել Պորտուգալիայի երիտասարդական հավաքականում։ Մինչև 20 տարեկանների հավաքականում մասնակցել է երիտասարդականների աշխարհի առաջնությանը։ 2013 թվականի փետրվարի 6-ին Գոմեշին հրավիրեցին մեծահասակների հավաքական։


== Ակումբային վիճակագրություն ==
2015 թվականի մայիսի 17 -ի դրությամբ


== Ծանոթագրություններ ==
Ֆուտբոլային լիգայի գավաթ 2011-12

Ֆուտբոլային լիգայի գավաթ 2011-12, Ֆուտբոլային լիգայի գավաթի 52-րդ խաղարկությունն է, որում հաղթեց «Լիվերպուլ» ֆուտբոլային ակումբը։ «Լիվերպուլն» նվաճեց ութերորդ տիտղոսը ակումբի պատմության մեջ՝ եզրափակիչում հաղթելով «Կարդիֆ Սիթիին»։ Հիմնական ժամակը ավարտվեց 1-1։ Նշանակվեց ավելացրած ժամանակ։ Ավելացրած ժամակը ավարտվեց 2-2 հաշվով։ Նշանկվեց 11 մետրանց հարվածներ, որը ավարտվեց նվազագույն 2-3 հաշվով օգուտ Լիվերպուլի։ Այնտեղ Լիվերպուլի առաջին երկու հարվածները 11 մ.ից չիրացրեցին համապատասխանաբար Սիլվեն Ջերարդն ու Չարիլ Ադամը։
Բոգդանովկա (գյուղ, Սուրսկի շրջան)

Անվան այլ կիրառումների համար տե՛ս՝ ԲոգդանովկաԲոգդանովկա (ռուս.՝ Богдановка), գյուղ Ռուսաստանի Ուլյանովսկի մարզի Սուրսկի շրջանի կազմում։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Կեռնեռի

Կեռնեռի (էստ․՝ Kärneri), գյուղ Էստոնիայի Սաարեմաա նահանգի Պյոիդե շրջանում։
2011 թվականի տվյալներով գյուղում բնակվում էր 71 մարդ։


== Տես նաև ==
Էստոնիայի վարչական բաժանում


== Ծանոթագրություններ ==


== Արտաքին հղումներ ==
Էստոնիայի բնակավայրերի անվանումները (հետխորհրդային շրջանի անվանափոխումներից հետո), http://www.eki.ee կայքում։ (անգլ.) և (էստոներեն)
Էստոնիայի բնակչության վիճակագրությունը; «Էստոնիայի վիճակագրություն» պետական գործակալության կայքում։ (էստոներեն)
Պրոչիդա

Պրոչիդա (իտալերեն՝ Procida), քաղաք Իտալիայում՝ Կամպանիա մարզի Նեապոլի գավառում։
Բնակչությունը կազմում է 10694 մարդ (2004 թվական), բնակչության խտությունը կազմում է 2593,90 մարդ/կմ²։ Զբաղեցնում է 4,1 կմ² տարածք։ Փոստային ինդեքս՝ 80079, հեռախոսային կոդ՝ 081։


== Պատկերասրահ ==

		
		
		
		
		
		
		
		


== Արտաքին հղումներ ==
Բնակավայրի պաշտոնական կայք (իտալ.)
Ադանայում ծնվածը (ֆիլմ)

«Ադանայում ծնվածը» (անգլ.՝ Born in Adana), Դավիթ Հովանի ֆիլմը Հայոց ցեղասպանության մասին։


== Սյուժե ==
Ֆրանսիայի կողմից Ադանայի հանձնումը թուրքերին պատճառ դարձավ մեկ այլ տեղահանության և այդ քաղաքից հայերի հետագա արտաքսման։ Ադանացի հայերը սկսեցին որոնել նոր տուն։
Անդրանիկ Դեղարյանի պատմությունը սկսվում է 1915 թվականին Տիգրանակերտից իր ծնողների տեղահանությամբ։ Այդ ժամանակաշրջանի հազվագյուտ արխիվային տեսանյութերով հարուստ այս ֆիլմը ներկայացնում է կորուստի, ուղևորության և ներքին ուժի անմոռանալի մի պատմություն։


== Ծանոթագրություններ ==


== Արտաքին հղումներ ==
OFFICIAL TRAILER - BORN IN ADANA
Գրիգոր Պողպատյան

Գրիգոր Աշոտի Պողպատյան (սեպտեմբերի 9, 1945(1945-09-09), Երևան, Հայկական ԽՍՀ, ԽՍՀՄ - հունվարի 30, 2021(2021-01-30)), հայ պետական և քաղաքական գործիչ։ Հայաստանի Հանրապետության Կապի առաջին նախարար։


== Կենսագրություն ==
Գրիգոր Պողպատյանը ծնվել է 1945 թվականի սեպտեմբերի 9-ին, Երևանում։ 1968 թվականին ավարտել է Երևանի պոլիտեխնիկական ինստիտուտի կիբեռնետիկայի ֆակուլտետը՝ ստանալով ռադիոտեխնիկի մասնագիտություն։ 1970-1982 թվականներին աշխատել է Համամիութենական էլեկտրատեխնիկական գիտահետազոտական ինստիտուտի Հայաստանի մասնաճյուղում՝ որպես ինժեներ, սեկտորի վարիչ, կոնստրուկտոր, 1982-1991 թվականներին՝ «Լազերային տեխնիկա» գիտաարդյունաբերական միավորումում՝ որպես բաժնի վարիչ, գլխավոր կոնստրուկտոր։ 1991 թվականին նշանակվել է  Հայաստանի Հանրապետության կապի նախարար և պաշտոնավարել է մինչև 1998 թվականը։
1988 թվականին Գրիգոր Պողպատյանն ակտիվորեն ներգրավվել է Ղարաբաղյան շարժմանը, մասնակցություն է ունեցել 1988 թվականի մարտին ՀԽՍՀ Գերագույն խորհրդի պատգամավորների շրջանում արտահերթ նիստ գումարելու և Լեռնային Ղարաբաղի մարզխորհրդի փետրվարի 20-ի որոշմանը դրական պատասխան տալու պահանջով կազմակերպված ստորագրահավաքին։


== Որպես ՀՀ կապի նախարար ==
ՀՀ կապի նախարարի պաշտոնում Գրիգոր Պողպատյանի գործունեության ընթացքում Հայաստանի համար ստեղծվել է արբանյակային ուղիղ կապի միջոցով միջազգային կապի հնարավորություն, վերազինվել են հեռախոսակայանները, հեռագրային ցանցը, փոստային ծառայությունները, ամերիկյան TWT ընկերության հետ համատեղ հիմնադրվել է ԱրմենՏել ընկերությունը, ներդրվել են ծառայությունների նոր տեսակներ` փեյջեր, բջջային կապ, ստեղծվել է Ինֆոկոմ ընկերությունը,  Հայաստանը ներգրավվել է հեռահաղորդակցության միջազգային կառույցներում, կազմակերպվել է 1996 թվականի Երևանում Շախմատի համաշխարհային 32-րդ Օլիմպիադայի և ՖԻԴԵ-ի 97-րդ Կոնգրեսի տեխնիկական ապահովումը, ստեղծվել և թողարկվել է ՀՀ առաջին նամականիշը։


== Մահ ==
Մահացել է երկարատև հիվանդությունից հետո՝ 2021 թվականի հունվարի 30-ին։


== Տես նաև ==
ՀՀ նախարարություններ և նախարարներ


== Ծանոթագրություններ ==
Տեմնիցկվել

Տեմնիցկվել (գերմ.՝ Temnitzquell), կոմունա Գերմանիայի Բրանդենբուրգ հողատարածքում։
Գտնվում է Արևելյան Պրիգնից Ռուպպին շրջանում։ Ենթարկվում է Տեմնից կառավարությունը։ Բնակչությունը կազմում է 811 մարդ (ըստ 2010 թվականի դեկտեմբերի 31-ի)։ Տարածքը կազմում է 65,47 կմ²։ Պաշտոնական կոդ՝ 12 0 68 425։


== Ծանոթագրություններ ==
Շաակենի դղյակ

Շաակենի դղյակ (գերմ.՝ Schaaken), միաբանական դղյակ Կալինինգրադի մարզի Գուրևսկի շրջանի Նեկրասովո ավանում։ Հիմնադրվել է պրուսական ամրոցի տեղում 1270-ական թվականներին։ 


== Պատմություն ==

Առաջին անգամ պրուսական Շաակեն (Սակեն) գավառակը հիշատակվում է 1258 թվականին Տևտոնական օրդենի տարեգրություններում։ «Հին Պրուսիայի պատմությունը» ասում է, որ Շաակեն միաբանական փայտե ամրոցը սկսել են կառուցել 1261 թվականից։ Միջնադարյան շինարարներն իրենց ամրոցը կառուցել են ոչ թե Կուրշսկի ծովածոցի ափին այլ նրանից շուրջ չորս  կիլոմետր հեռավորության վրա։ Շինարարության համար Շաակեն (այժմ՝ Մեծ Մորյանա) գետի վրա ամբարտակ կառուցվեց, և ճահճուտ տարածքում էլ կառուցվեց պաշտպանական ամրությունը։ Տարեգրության մեջ նշվում է, որ 1270 թվականին Շակենում կառուցվել է եպիսկապոսական փայտե ամրոց։     
Հետագայում պաշտպանական պատերին կից կառուցվում են բազմաթիվ շինություններ, որոնցում տեղակայվում են զանգակատունը, բնակելի   և այլ տնտեսական շինություններ։
«Շաակեն» բառը գալիս է  պրուսերենից,  թարգմանաբար նշանակում է «խոտ»։ Ինչն էլ զարմանալի չէ, այս վայրերի բնական լանդշաֆտը իրենից ներկայացնում է խոտածածկ տարածք, որտեղ աճում է նաև եղեգ ու շաքարեղեգ։
1697 թվականին  Շաակենի մոտ գտնվող նավահանգստից ոչ հեռու հանգրվանել է «Մեծ ռուսական դեսպանատան» մի մասը,  Արևմտյան Եվրոպա ուղևորության ընթացքում։ Շակենում հանգրվանել է նաև Պետրոս I կայսրը 1711 թվականի նոյեմբերի 11-ին, 1712 թվականի հուլիսի 9-ին և 1717 թվականի սեպտեմբերկ 23-ին (ամսաթվերը բերված են  հին տոմարով)։


== Ժամանակակից վիճակ ==
Շաակենը Հայրենական մեծ պատերազմի ժամանակ գրեթե չի տուժել։ 1945 թվականի վերջերից դղյակում տեղակայված էր գերմանացի երեխաների որբանոցը, որը գոյատևեց մինչև 1947 թվականը։ Պատերազմից հետո ամրոցի տարածքը օգտագործվում էր որպես կոլտնտեսային  ախոռներ, որոնք գոյատևեցին մինչև 1960 ական թվականները։ Այնուհետև ամրոցը հատկացվեց բնակարանների  համար, իսկ օժանդակ տարածքները օգտագործվեցին կենցաղային կարիքների համար։
1980-ական թվականներին ամրոցում բնակվում էր միայն մեկ ընտանիք, որն օգտագործում էր դեռևս բնակության նպատակով պիտանի տարածքները։ Ժամանակին վերանորոգումներ չկատարելը և տեղական իշխանությունների անտարբերությունը ամրոցի շենքերը հասցրին ոչնչացման, իսկ շինությունները վերածվեցին ավերակների։
2000-ական թվականներին ամրոցը վարձակալության տրվեց անհատ անձանց, իրականացվեցին վերականգնման աշխատանքներ, վերակառուցվեց ամրոցի պատի մի մասը։ Ամրոցում կազմակերպվում էին զբոսաշրջային էքսկուրսիաներ,  հավաքվում էին թանգարանային ցուցանմուշներ, ցուցադրվում էին միջնադարյան բանտային խոշտանգումների գործիքներ, պահվում էին տարաշխարհիկ կենդանիներ (մանկական անկյուն)։ 2011 թվականին ամրոցը տրվեց Ռուսական ուղղափառ եկեղեցուն։ 2012 թվականին  եկեղեցու տարածքում հրդեհ բռնկվեց։ Ամրոցի տարածք էին ժամանել էքստրասենսներ , որպեսզի օժանդակեն բացահայտել  առեղծվածային իրադարձությունները։


== Գրականություն ==
Кулаков В. И. Дорогами Ульмеригии. — Калининград: Бизнес-Контакт, 2000.


== Ծանոթագրություններ ==


== Արտաքին հղումներ ==
8. Замок Шаакен Պաշտոնական կայք
Սուրբ Խաչ եկեղեցի (Արաբկիր)

Անվան այլ կիրառումների համար տե՛ս՝ Սուրբ Խաչ եկեղեցի (այլ կիրառումներ)Սուրբ Խաչ եկեղեցի կամ Արարատյան Հայրապետական Թեմի Արաբկիրի եկեղեցի, Հայ առաքելական եկեղեցի Հայաստանի Երևանի Արաբկիր վարչական շրջանում։


== Պատմություն ==
Կառուցվել է Մայր Աթոռ Սուրբ Էջմիածնի կողմից Հայկական բարեգործական ընդհանուր միության հովանավորությամբ՝ ի դեմս Լուիզ Սիմոն Մանուկյանի։ Եկեղեցու ճարտարապետն Արտակ Ղուլյանն է։ 2009 թվականին եկեղեցուն հարակից տարածքում տեղի է ունեցել Էդուարդ Մուշեղյանի նվիրատվությամբ խաչքարի տեղադրում։ Խաչքարն օծել է Արարատյան Հայրապետական թեմի առաջնորդ Տ. Նավասարդ արքեպիսկոպոս Կճոյանը։ Եկեղեցու հիմնօրհնեքը տեղի է ունեցել 2013 թվականին։


== Եկեղեցու զանգերի խորհուրդներ ==
2016 թվականի մայիսի 15-ին Ն.Ս.Օ.Տ.Տ. Գարեգին Բ Ամենայն Հայոց Հայրապետի օրհնությամբ, Մայր Տաճարի Լուսարարապետ Գերաշնորհ Հովնան եպիսկոպոս Հակոբյանի և Մայր Աթոռ Սուրբ Էջմիածնի Վարչատնտեսական բաժնի տնօրեն Գերաշնորհ Տ. Մուշեղ եպիսկոպոս Բաբայանի ձեռամբ օծվել են եկեղեցու 5 զանգերը, որոնցից յուրաքանչյուրն ունի իր անունն ու խորհուրդը։

Առաջին զանգն (780 կգ) իր մեջ ամփոփում է հավատքի խորհուրդը, կրում է 3 տաղավար տոների նկարագրությամբ զարդաքանդակներ՝ Ս․ Հարություն, Ս․ Ծնունդ և Ս․ Խաչ։
Երկրորդ զանգի (400 կգ) խորհուրդը հայրենասիրությունն է, կրում է Ս. Գրիգոր Նարեկացու սրբապատկերը։
Երրորդ զանգի (230 կգ) խորհուրդը ծնողասիրությունն է։ Զանգի վրա պատկերված է Ս․ Մարիամ Աստվածածնի սրբապատկերը։
Չորրորդ զանգը (150 կգ) վերաբերում է զավակասիրությանը։ Կրում է հայտնության նկարագրությամբ զարդաքանդակ։
Հինգերորդ զանգն (100 կգ) իր մեջ կրում է մկրտության խորհուրդը։


== Պատկերասրահ ==

		
		
		
		
		
		
		


== Ծանոթագրություններ ==
Բորգոսատոլլո

Բորգոսատոլլո (իտալերեն՝ Borgosatollo), կոմունա Իտալիայում, տեղակայված է Լոմբարդիա մարզի Բրեշիա գավառում։

Բնակչությունը ըստ 2004 թվականի տվյալների կազմում է 8282 մարդ, խտությունը՝ 996 մարդ/կմ²։ Զբաղեցնում է 8 կմ² տարածք։ Փոստային ինդեքս՝ 25010։ Հեռախոսային կոդ՝ 030։


== Ծանոթագրություններ ==


== Արտաքին հղումներ ==
http://www.borgosatollo.it/comune/ Archived 2012-02-27 at the Wayback Machine.
Ազովսկոե (գյուղ, Լենինյան շրջան)

Անվան այլ կիրառումների համար տե՛ս՝ Ազովսկոե (այլ կիրառումներ)Ազովսկոե (ուկրաիներեն՝ Азовське, Ղրիմի թաթարերեն՝ Azovskoye), գյուղ Ուկրաինայի Ղրիմի Ինքնավար Հանրապետության Լենինյան շրջանում։ Հիմնադրվել է 1950 թվականին։
2001 թվականի տվյալներով Ազովսկոե գյուղում բնակվում էր 48 մարդ։ Բնակավայրը զբաղեցնում է 0,28 կմ²։


== Ծանոթագրություններ ==


== Արտաքին հղումներ ==
Ուկրաինայի Գերագույն Ռադայի կայքում բնակավայրերի ամբողջական ցանկ, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Վիու (Իտալիա)

Վիու (իտալերեն՝ Viù), կոմունա Իտալիայում՝ Պիեմոնտ տարածաշրջանի Թուրինի գավառում։ Բնակչությունը՝ ըստ 2008 թվականի տվյալների՝ 1.198 մարդ, խտությունը՝ 15 մարդ/կմ²։ Տարածքը՝ 84 կմ²։ Փոստային ինդեքսը՝ 10070, հեռախոսային կոդը՝ 0123։


== Ժողովրդագրություն ==
Բնակչության թվաքանակի փոփոխությունները.


== Արտաքին հղումներ ==
http://www.portaleviu.com/comune/home_viu.htm Archived 2009-07-16 at the Wayback Machine.
վիճակագրության ազգային ինստիտուտ (իտալ.)
http://www.istat.it/english/ Archived 2009-12-07 at the Wayback Machine.
Ղանղալ

Ղանղալ, ավան (գյուղաքաղաք, բերդաքաղաք, քաղաք) Արևմտյան Հայաստանում, Սեբաստիայի վիլայեթի Ղանղալի գավառակում։ Հանդիսանում էր համանուն գավառակի կենտրոնը։


== Աշխարհագրություն ==
Ավանի շրջակայքում կան անտառներ։


== Պատմություն ==
Հայերը բռնությամբ տեղահանվել են 1915 թվականի Մեծ եղեռնի ժամանակ։


== Բնակչություն ==
Բնակչության մեծագույն մասը հայեր էին։ XX դարի սկզբին հայերի թիվը հասնում էր 3000 մարդու։


== Տնտեսություն ==
Ավանն հայտնի էր իր ցորենով, մեղրով և կաթնամթերքներով։


== Պատմամշակութային կառույցներ ==
Ղանղալն ուներ եկեղեցի, որտեղ կար հին Ավետարան։ Կար նաև բերդ։


== Կրթություն ==
Բնակավայրում գործում էր դպրոց։


== Գրչություն ==
Հանդիսացել է գրչության կենտրոն։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Սեբաստիայի նահանգի հայաբնակ բնակավայրեր


== Ծանոթագրություններ ==
Նովոսյոլովկա (գյուղ, Սիմֆերոպոլի շրջան)

Անվան այլ կիրառումների համար տե՛ս՝ ՆովոսյոլովկաՆովոսյոլովկա (ուկրաիներեն՝ Новоселівка, Ղրիմի թաթարերեն՝ Novosölovka), գյուղ Ուկրաինայի Ղրիմի Ինքնավար Հանրապետության Սիմֆերոպոլի շրջանում։
2001 թվականի տվյալներով Նովոսյոլովկա գյուղում բնակվում էր 1 507 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Կաշտանովոե (ավան, Յասինովատսկի շրջան)

Անվան այլ կիրառումների համար տե՛ս՝ ԿաշտանովոեԿաշտանովոե (ուկրաիներեն՝ Каштанове), ավան Ուկրաինայի Դոնեցկի մարզի Յասինովատսկի շրջանում։ Բնակավայրը նախկինում նաև անվանվել է Ժդանովո։
2001 թվականի տվյալներով Կաշտանովոե ավանում բնակվում էր 58 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում։ (ուկր.)
2001 թվականի Ուկրաինայի համապետական մարդահամարի արդյունքները։ (ուկր.)
Ուկրաինայի բնակավայրերի արբանյակային լուսանկարները։ (ուկր.)
Կուկուևո (գյուղ, Խոլմ-Ժիրովսկի շրջան)

Անվան այլ կիրառումների համար տե՛ս՝ ԿուկուևոԿուկուևո (ռուս.՝ Кукуево), գյուղ Ռուսաստանի Սմոլենսկի մարզի Խոլմ-Ժիրովսկի շրջանի կազմում։
Բնակչությունը 2007 թվականին գրանցված տվյալներով կազմում էր 1 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Գոռ Երանյան

Գոռ Երանյան (նոյեմբերի 28, 1990(1990-11-28), Դարակերտ, Մասիսի շրջան, Հայկական ԽՍՀ, ԽՍՀՄ), պատմաբան, թուրքագետ, ՀՀ ԱԺ 7-րդ գումարման պատգամավոր։ Մանդատը ստացել է 2020 թվականի հոկտեմբերի 1-ին։


== Կենսագրություն ==
Ծնվել է 1990 թվականի նոյեմբերի 28-ին Մասիսի շրջանի Դարակերտ գյուղում։
2011 թվականին ավարտել է Երևանի պետական համալսարանի պատմության ֆակուլտետի բակալավրիատը,  2013 թվականին ՝ նույն ֆակուլտետի մագիստրատուրան։ 2016 թ.՝  ՀՀ գիտությունների ազգային ակադեմիայի պատմության ինստիտուտի ասպիրանտուրան։ Պատմական գիտությունների թեկնածու։
2015 թվականից ՀՀ գիտությունների ազգային ակադեմիայի պատմության ինստիտուտի գիտաշխատող է։  2016 թվականից աշխատում է Մեսրոպ Մաշտոցի անվան հին ձեռագրերի գիտահետազոտական ինստիտուտում։ 2017-2020 թվականներին դասավանդել է Երեւանի պետական համալսարանի պատմության ֆակուլտետում։
2012-2020 թվականներին եղել է  Սիվիլիթաս հիմնադրամի թուրքերենի թարգմանիչ և վերլուծաբան։
Մեկ մենագրության ու մի շարք գիտական հոդվածների հեղինակ է։


== Քաղաքական գործունեություն ==
2020 թվականի հոկտեմբերի 1-ին ԱԺ պատգամավոր է ընտրվել «Իմ քայլը» կուսակցությունների դաշինքի համապետական ընտրական ցուցակով՝ փոխարինելով Արմեն Փամբուխչյանին։


== Ընտանիք ==
Գոռ Երանյանը ամուսնացած է, ունի մեկ զավակ։


== Ծանոթագրություններ ==
Իգիշուկ

Իգիշուկ, հայկական անուն։ Առաջացել է հայերեն էգ և իշուկ բառերից։ Սեռը հայտնի չէ, սակայն էգ-ը ցույց է տալիս, որ իգական է։ Հիշատակված է 1311 թվականից հետո գրված անթվական մի հիշատակարանում։


== Ծանոթագրություններ ==
Ֆինանսական տեխնոլոգիա

Ֆինանսական տեխնոլոգիա (անգլ.՝ FinTech), բնագավառ, որը ներառում է այն ընկերությունները, որոնք օգտագործում են տեխնոլոգիա և նորարարություն, ինչպիսիք են բանկերն ու միջնորդները, ֆինանսական ծառայությունների շուկայում մրցակցելու ավանդական ֆինանսական հաստատությունների հետ։ Ներկայումս, ինչպես բազմաթիվ տեխնոլոգիական ստարտափներ, այնպես էլ խոշոր կայացած կազմակերպություններ, որոնք փորձում են բարելավել և օպտիմալացնել մատուցվող ֆինանսական ծառայությունները, համարվում են ֆինանսական տեխնոլոգիա։


== Սահմանում և հիմնական ոլորտներ ==
Վերջին քառասուն տարվա ընթացքում տպագրված ավելի քան 200 գիտական հոդվածների վերանայումից հետո, որոնք վերաբերում են Fintech տերմինին, Ֆրիբորգի կառավարման դպրոցի պրոֆեսոր Պատրիկ Շուֆելը տվել է հետևյալ բնորոշումը. «Fintech-ը նոր ֆինանսական ոլորտ է, որը տեխնոլոգիաներ է կիրառում ֆինանսական արդյունքների բարելավման համար»։ Իրեն Օլդրիջը և Սթիվ Կրավցիվը նշում են մի քանի ոլորտներ, որտեղ տարածվում է ֆինանսական տեխնոլոգիան, ինչպիսիք են ապահովագրության ավտոմատացումը, առևտուրը և ռիսկերի կառավարումը։
Ընթացակարգերի առումով «Ֆինանսական տեխնոլոգիա» տերմինը վերաբերում է ֆինանսական ծառայությունների արդյունաբերության նոր ծրագրերին, գործընթացներին, ապրանքներին կամ բիզնես մոդելներին, որոնք բաղկացած են մեկ կամ ավելի ավելացված արժեքի ֆինանսական ծառայություններից, որոնք ամբողջությամբ կամ մեծ մասամբ մատուցվում են ինտերնետով։
Ծառայությունները կարող են միաժամանակ տրամադրվել տարբեր անկախ ծառայություններ մատուցողների կողմից, սովորաբար ներառելով առնվազն մեկ լիցենզավորված բանկ կամ ապահովագրական ընկերություն։ Փոխգործունեությունն ապահովվում է API ինտերֆեյսների միջոցով և հաճախ կարգավորվում են հատուկ օրենքներով և կանոնակարգերով, ինչպիսիք են Եվրոպական վճարային ծառայությունների մասին հրահանգը (անգլ.՝ European Payment Services Directive):
Կան բոլորովին տարբեր fintech մոդելներ և դասակարգումներ։ Այնուամենայնիվ, fintech ընկերությունների հիմնական տարբերակիչ առանձնահատկությունը  նորարարություններ ստեղծելու ունակությունն է։ Ռուսաստանի բանկը խոշոր տվյալների վերլուծությունը, բջջային տեխնոլոգիաները, արհեստական բանականությունը, ռոբոտացումը, կենսաչափությունը, բաշխված գրանցումները համարում են ամենահեռանկարային ֆինանսական տեխնոլոգիաներ։
Ֆինանսական տեխնոլոգիաների զարգացումը առավելագույն չափով արդիականացնում է ավանդական ֆինանսական ծառայություններն ու ապրանքները մի քանի ոլորտներում.

վճարումներ և փոխանցումներ. առցանց վճարման ծառայություններ, առցանց փոխանցման ծառայություններ, P2P արտարժույթի փոխանակում (փոխանցումներ ֆիզիկական անձանց միջև), B2B վճարման և փոխանցման ծառայություններ (փոխանցումներ իրավաբանական անձանց միջև), խելացի տերմինալներ, զանգվածային վճարման ծառայություններ,
ֆինանսավորում. P2P սպառողական վարկավորում, P2P բիզնեսի վարկավորում, բազմաֆինանսավորում,
կապիտալի կառավարում. ռոբո-խորհրդատվություն, ֆինանսական պլանավորման ծրագրեր, սոցիալական առևտուր, ալգորիթմական փոխանակման առևտուր, նպատակային խնայողական ծառայություններ։


== Տես նաև ==
Մարկետփլեյս


== Ծանոթագրություններ ==


== Արտաքին հղումներ ==
Курс на финтех: перспективы развития рынка в России Archived 2021-06-09 at the Wayback Machine.
Միջազգային իրավունքի սկզբունքներ

Միջազգային իրավունքի սկզբունքներ, միջազգային և միջպետական պայմանագրերում, միջազգային կազմակերպությունների կանոնադրություններում, միջազգային դատարանների որոշումներում, ինչպես նաև միջազգային սովորույթներում պարունակվող իրավունքի հիմնարար սկզբունքներն ու նորմերը, որոնց վերաբերյալ առկա են միջազգային հանրության կողմից համընդհանուր պրակտիկայի առկայության և դրանց կիրառման պարտադիր լինելու ապացույցներ։ Միջազգային կյանքի կարևորագույն հարցերի վերաբերյալ միջազգային հարաբերությունների սուբյեկտների վարքագծի առավել կարևոր և համընդհանուր ընդունված նորմերը նույնպես հանդիսանում են միջազգային հարաբերությունների ոլորտում պետությունների կողմից մշակված այլ նորմերի օրինականության, ինչպես նաև պետությունների փաստացի վարքագծի օրինականության չափանիշ։
Միջազգային իրավունքի սկզբունքները, որպես հրամայական դրույթներ, չեն կարող վերացվել հատուկ բնույթի որևէ այլ սահմանումներով կամ բարեփոխվել՝ հաշվի առնելով հատուկ հանգամանքները։
Միջազգային իրավունքի սկզբունքների հիմնական աղբյուրներն են ՄԱԿ-ի կանոնադրությունը, 1970 թվականի միջազգային իրավունքի սկզբունքների մասին հռչակագիրը և 1975 թվականի Եվրոպայի անվտանգության և համագործակցության խորհրդի Հելսինկյան եզրափակիչ ակտը։


== Միջազգային իրավունքի սկզբունքների բովանդակություն ==
Միջազգային իրավունքի դոկտրինում առանձնացվում են տասը ունիվերսալ սկզբունքներ․

Ուժի և ուժի սպառնալիքի չկիրառման սկզբունքը;
Միջազգային վեճերի լուծման սկզբունքը խաղաղ միջոցներով;
Պետությունների ներքին իրավասության մեջ մտնող գործերին չմիջամտելու սկզբունքը;
Պետությունների պարտականությունները միմյանց հետ համագործակցելու սկզբունքը;
Ժողովուրդների իրավահավասարության և ինքնորոշման սկզբունքը;
Պետությունների ինքնիշխան հավասարության սկզբունքը;
Միջազգային իրավունքի գծով պարտավորությունների բարեխիղճ կատարման սկզբունքը;
Պետական սահմանների անխախտելիության սկզբունքը;
Պետությունների տարածքային ամբողջականության սկզբունքը;
Մարդու իրավունքների և հիմնարար ազատությունների հարգման սկզբունք։


== Ծանոթագրություններ ==
Ախսալ

Ախսալ, լեռ Վայքի լեռնաշղթայում, նրա կենտրոնական մասում, Արենի գյուղից մոտ 5 կմ հյուսիս։ Բարձրությունը 1930 մ։


== Ծանոթագրություններ ==
Միջազգային քաղաքացիական դատավարություն

Միջազգային քաղաքացիական դատավարություն, միջազգային մասնավոր իրավունքի հատուկ բաժին, որը լուծում է քաղաքացիական գործերի միջազգային ընդդատության, արտասահմանյան քաղաքացիների, ձեռնարկությունների ու կազմակերպությունների դատավարական վիճակի, արտասահմանյան պետությունների ու դրանց դիվանագիտական ներկայացուցչությունների ընդդատության հարցեր, կատարում է արտասահմանյան երկրների դատարանների հանձնարարությունները, ճանաչում և հարկադիր կատարում է այդ դատարանների որոշումները ևն։ Միջազգային քաղաքացիական դատավարության իշխող սկզբունքը, այսպես կոչված, դատարանի օրենքն է, ըստ որի արտասահմանյան քաղաքացիների հետ առնչվող գործեր քննելիս, եթե նրանց գույքը գտնվում է ուրիշ երկրում, կիրառվում է այն երկրի դատավարական կարգը, որտեղ գտնվում է դատարանը։
Ֆելիկսովո (գյուղ, Կիրովսկի շրջան)

Ֆելիկսովո (ռուս.՝ Феликсово), գյուղ Ռուսաստանի Լենինգրադի մարզի Կիրովսկի շրջանի կազմում։
Բնակչությունը 2011 թվականին գրանցված տվյալներով կազմում էր 7 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Ստեբնիկ

Ստեբնիկ (ուկրաիներեն՝ Стебник), քաղաք Ուկրաինայի Լվովի մարզի Դրոգոբիչի քաղաքային խորհուրդում, շրջանային նշանակության քաղաք։ Հիմնադրվել է 1400 թվականին։
Չճշտված տվյալներով Ստեբնիկ քաղաքում բնակվում էր 20 634 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում։ (ուկր.)
2001 թվականի Ուկրաինայի համապետական մարդահամարի արդյունքները։ (ուկր.)
Ուկրաինայի բնակավայրերի արբանյակային լուսանկարները։ (ուկր.)
Նիժնեանտոնովսկի (Օռլովսկի շրջան)

Նիժնեանտոնովսկի (ռուս.՝ Нижнеантоновский), գյուղ Ռուսաստանի Ռոստովի մարզի Օռլովսկի շրջանում։ Մտնում է Կուրգանենսկի գյուղական համայնքի կազմի մեջ։
Մուրոս (Սարդինիա)

Անվան այլ կիրառումների համար տե՛ս՝ Մուրոս (այլ կիրառումներ)Մուրոս (իտալերեն՝ Muros), կոմունա Իտալիայում, Սարդինիայի մարզում՝ Սասսարի գավառում։
Բնակչությունը կազմում է 754 մարդ (2008 թվականի տվյալով), բնակչության խտությունը կազմում է 67 մարդ/կմ²։ Զբաղեցնում է 11 կմ² տարածք, փոստային ինդեքս՝ 7030, հեռախոսային կոդ՝ 079:


== Ժողովրդագրություն ==
Բնակչություն դինամիկան


== Արտաքին հղումներ ==
Բնակավայրի պաշտոնական կայք (իտալ.)
Վիճակագրության ազգային ինստիտուտ (իտալ.)
http://www.istat.it/english/ Archived 2009-12-07 at the Wayback Machine.
Կառլեն Նուրիջանյան

Կառլեն Արսենի Նուրիջանյան (հոկտեմբերի 2, 1929(1929-10-02), Երևան, Հայկական ԽՍՀ, ԱԽՖՍՀ, ԽՍՀՄ - փետրվարի 25, 1982(1982-02-25), Երևան, Հայկական ԽՍՀ, ԽՍՀՄ), հայ քանդակագործ։


== Կենսագրություն ==
1950 թվականին ավարտել է Փանոս Թերլեմեզյանի անվան գեղարվեստի ուսումնարանը։
1956 թվականին ավարտել է Երևանի գեղարվեստա-թատերական ինստիտուտը։
Նուրիջանյանի հորինվածքներին բնորոշ են կոթողայնությունը, պլաստիկ արտահայտչականությունը, արդիականությունը։


== Ստեղծագործություններ ==
«Մովսես Խորենացի» (ավարտական աշխատանք)՚ 1956 ՚ գիպս
«Արծիվ», 1969, դրվագված ալյումին, Քանաքեռի ալյումինի գործարանի պուրակ
«Վահագն Վիշապաքաղ», 1968, դրվագված պղինձ, Էջմիածնի խճուղի
«Հայկ Նահապետ», 1970, դրվագված պղինձ, Նոր Նորքի 2-րդ զանգված
«Տրդատ արքան տապալում է ցլին», 1977, դրվագված պղինձ, Աբովյան քաղաքի Սարալանջ թաղամաս
«Տորք Անգեղ», 1982, կոփածո պղինձ, Նոր Նորքի 2-րդ զանգված
«Արև նվիրողը» («Բարի գալուստ», դրվագված ալյումին, Ծաղկաձոր, 1968)
«Զորավար Անդրանիկ» (դրվագված պղինձ, Թալին, գ. Վերին Սասնաշեն) 1979
«Նվարդ, Արա Գեղեցիկ և Շամիրամ» (գիպս)
«Արտավազդ»
«Արտաշես և Սաթենիկ»
«Առատություն» (տուֆ, Դիլիջան, 1960)
«Հավերժ Փառք» (Հայրենական Մեծ պատերազմում զոհվածներին նվիրված հուշարձան Զոլաքարում (բազալտ, 1965)
Հայրենական մեծ պատերազմում զոհվածներին նվիրված հուշարձան Գայ գյուղում (Ներքին Խաթունարխ, (դրվագված պղինձ, բազալտ) 1969
«Երկվորյակներ» (հաստոցային քանդակ, Դիլիջանի երկրագիտական թանգարան) 1967
«Շամիրամ» (պլաստիլին, Կառլեն Նուրիջանյանի վերջին աշխատանքը)Նուրիջանյանը քանիցս անդրադարձել է Կոմիտասի կերպարին «Կոմիտաս» (ք. Ախուրյան, 1969), «Կոմիտաս» (դիմաքանդակ, գիպս)։


== Պատկերասրահ ==

		
		
		
		
		


== Ծանոթագրություններ ==


== Արտաքին հղումներ ==
Կառլեն Նուրիջանյան
Ջիբրիլ Սիսե

Ջիբրիլ Սիսե (ֆր.՝ Djibril Cissé, արտասանություն՝ [dʒibʁil sise], օգոստոսի 12, 1981(1981-08-12), Առլ), ֆրանսիացի ֆուտբոլիստ։ Կենտրոնական հարձակվող։ Ֆրանսիական Բաստիա ֆուտբոլային ակումբի խաղացող։ 2002-2011 թվականներին հանդես է եկել Ֆրանսիայի ազգային հավաքականում։ Մասնակցել է 2002 և 2010 թվականների աշխարհի առաջնություններին։
Ջիբրիլը ծնվել է մուսուլմանական ընտանիքում։ Ընտանիքը արտագաղթել էր Կոտ դ'Իվուարից։ Ջիբրիլը ընտանիքի յոթերորդ և ամենափոքր զավակն էր։


== Ազգային հավաքական ==
2002 թվականի մայիսի 18-ին, երբ Ջիբրիլը 21 տարեկան էր, կատարեց իր նորամուտը Ֆրանսիայի ազգային հավաքականում՝ փոխարինելով Դավիդ Տրեզեգեյին Բելգիայի դեմ խաղում։


== Խաղերի վիճակագրություն ==


== Արտաքին հղումներ ==
Официальный сайт  (ֆր․)
Статистика игрока на Soccerbase.com Archived 2009-06-25 at the Wayback Machine.  (անգլ.)
Статистика на сайте National Football Teams (անգլ.)
Профиль игрока на Soccerway.com  (ռուս.)


== Ծանոթագրություններ ==
Ագնես Դին

Ագնես Դին (անգլ.՝ Agyness Deyn, ի ծնե Լորա Միշել Հոլլինս, փետրվարի 16, 1983(1983-02-16), Littleborough, Մեծ Մանչեսթեր, Միացյալ Թագավորություն), անգլիացի մոդել, դերասան և երգչուհի։


== Կարիերա ==
Ծնվել է Մանչեստր քաղաքի արդյունաբերական շրջանում, միայնակ մոր ընտանիքում, որը բուժքույր է և մեծացրել է 3 երեխա։ Ագնեսն ունի կրտսեր քույր՝ Էմիլին և ավագ եղբայր՝ Գրեգը։ Դպրոցում սովորելուց հետո սկսում է աշխատել փաբում որպես մաուցողուհի։ 16 տարեկանում գեղեցկության փոքր մրցույթին դիմում է ներկայացնում և զբաղեցնում առաջին հորիզոնականը, որից հետո մեկնում է Լոնդոն, որտեղ սկսում է աշխատել գիշերային ակումբում որպես բարմեն։
Ինչպես վկայում է մամուլը, 18 տարեկանում Լոնդոնի փողոցներից մեկում նրան նկատել է մի հայտնի լուսանկարիչ, և հաջորդ օրը «Models 1» մոդելային  ընկերությունը պայմանագիր է կնքում նրա հետ։
Իր կեղծանունը Լորան վերցրեց 14-րդ դարի շոտլանդացի մի վանականից։ Ագնեսի համար ընտրեցին շատ արտառոց ու անսովոր կերպար՝ արմատապես սպիտակ մազեր, նեղ շալվարներ, բաճկոններ տարատեսակ ամրակներով ու կոճակներով։
Ագնեսը պայմանագրեր է կնքել Anna Sui, Blugirl by Blumarine, Burberry, Cacharel, John Galliano, House of Holland, Gianfranco Ferrè, Giorgio Armani, Mulberry, Paul Smith և Vivienne Westwood նորաձևության տների հետ։ Նա զբաղեցրել է Դրյու Բերիմորի տեղը New Look գովազդային ընկերությունում։
2008 թվականի սկզբին Ագնեսը ստացավ «Մեծ Բրիտնիայի երիտասարդական մշակույթի դեսպան» և «նորաձևության արդյունաբերության հաջորդ մեծ սուպերմոդել» պաշտոնական տիտղոսները, ինչպես նաև արժանացել է Բրիտանական նորաձևության՝ British Fashion Awards-ի մրցանակին, որպես 2007 թվականի լավագույն սուպերմոդել։
Ագնեսը պլանավորում է թողնել պոդիումը և լրջորեն զբաղվել ռոք երաժշտությամբ։ Նա հիմնադրեց իր սեփական խումբը։
2007 թվականի մայիսին Ագնեսը հայտնվել է ամերիկական Vogue ամսագրի շապիկին։ Մինչև 2008 թվականի օգոստոսը Ագնեսը դարձել էր մի քանի ապրանքանիշների «դեմքը»՝ «Beat» (օծանելիք Burberry-ից), «Ma Dame» Jean Paul Gaultier, Shiseido (փոխարինելու եկավ Անջելինա Ջոլիին) և House of Holland:


== Երաժշտություն ==
Դին մասնակցել է  Five O'Clock Heroes խմբի «Who» երգի ձայնագրմանը ու տեսահոլովակի նկարահանմանը։ Նկարահանվել է Woodkid-ի տեսահոլովակում, որը թողարկվել է 2011 թվականի ապրիլին։


== Անձնական կյանք ==
2012-2015 թվականներին Ագնեսը ամուսնացած է եղել դերասան Ջովանի Ռիբիզիի հետ։


== Ծանոթագրություններ ==


== Արտաքին հղումներ ==
Fashion Model Directory
Уроки стиля от английской модели Агнесс Дин Archived 2016-03-04 at the Wayback Machine.
Ագիտատոր

«Ագիտատոր» («Агитатор»), խորհրդային շրջանում, ԽՄԿԿ կենտկոմի երկշաբաթյա հանդես։
Հրատարակվել է Մոսկվայում, 1923 թվականից, ռուսերեն։ Մինչև 1947 թվականը հաջորդաբար լույս է տեսել «Պամյատկա ագիտատորա» և «Սպուտնիկ ագիտատորա» անուններով, ապա դադարեցվել է։ 1956 թվականի սեպտեմբերից վերահրատարակվել է «Ագիտատոր» անունով։
Ջուվե

Ջուվե (ռուս.՝ Джуве), գետ Ռուսաստանում, հոսում է Ռոստովի մարզում և Կալմիկիա հանրապետությունում։ Գետաբերանը տեղակայված է Խագին Սալա գետի ձախ ափում 5,2 կմ հեռավորության վրա։ Գետի երկարությունը 26 կմ է, ավազանի տարածքը 166 կմ2։


== Ջրային գրանցամատյանի տվյալներ ==
Ռուսաստանի ջրային գրանցամատյանի տվյալների համաձայն՝ պատկանում է Դոնի ավազանային շրջանին, գետի ջրատնտեսային տեղամասը՝ Մանիչ գետն է։ Գետի ենթաավազանը Հյուսիսային Դոնցա գետն է։ Գետի գետային ավազանը՝ Դոն։
Տվյալներն ըստ ջրային ռեսուրսների ֆեդերատիվ տեսչության.

Ջրային օբյեկտի, պետական ջրային գրանցման կոդը - 05010500712107000016538
Հիդրոլոգիական ուսումնասիրությունների կոդը - 107001653
Ավազանի կոդը - 05.01.05.007
Հիդրոլոգիական ուսումնասիրությունների հատորի համարը - 07
Թողարկումն ըստ հիդրոլոգիական ուսումնասիրությունների - 0


== Ծանոթագրություններ ==


== Արտաքին հղումներ ==
ՌԴ ջրային ռեսուրսների էկոլոգիան Archived 2015-05-26 at the Wayback Machine.
Միանե

Միանե  (իտալերեն՝ Miane), կոմունա Իտալիայում։ Գտնվում է Վենետո մարզի Տրևիզո գավառում։
Բնակչությունը կազմում է 3416 մարդ, խտությունը՝ 114 մարդ/կմ²։ Զբաղեցնում է 30 կմ² մակերես։ Փոստային ինդեքս՝ 31050, հեռախոսային կոդ՝ 0438։


== Ծանոթագրություններ ==
Սիգունիելա

Սիգունիելա (իսպ.՝ Ciguñuela), մունիցիպալիտետ Իսպանիայում։ Գտնվում է Վալիադոլիդ պրովինցիայում (Կաստիլիա և Լեոն ինքնավար համայնքում)։ Տարածքը կազմում է 30,40 կմ2։ Բնակչությունը՝ 396 մարդ (2010 թվականի տվյալներով)։ Պրովինցիայի վարչական կենտրոնից գտնվում է 12 կմ հեռավորության վրա։


== Ժողովրդագրություն ==


== Պատկերասրահ ==
Իսելին Սոլհեյմ

Իսելին Լյոքեն Սոլհեյմ (նորվ.՝ Iselin Løken Solheim, հունիսի 20, 1990(1990-06-20), Նորվեգիա), նորվեգացի երգչուհի և երգերի հեղինակ։ Հիմնականում հանդես է գալիս փոփ ժանրում՝ ֆոլքի և էլեկտրոնային երաժշտության տարրերով։ Մեծ ճանաչում ձեռք բերեց «Faded» և «Sing Me to Sleep» երգերի կատարումից հետո, որոնց հեղինակն էր նորվեգացի պրոդյուսեր Ալան Ուոքերը։


== Կենսագրություն և կարիերա ==
Իսելին Սոլհեյմը ծնվել է նորվեգական Նյոուսթդալ կոմունայում՝ 1990 թվականի հունիսիս 20-ին։ Երգել սկսել է վաղ տարիքից։ 2007 թվականին մասնակցել է նորվեգական «Pop Idol» երգի մրցույթի, որտեղ մտնում է թոփ-40-ի կազմի մեջ։ 2009 թվականին, ավագ դպրոցն ավարտելուց հետո, երգչուհին մեկնում է Սաննեֆյորդ, որտեղ սկսում է զբաղվել երաժշտությամբ, իսկ դրանից հետո սկսում է գրել սեփական երգերը։ 2010 թվականին մեկնում է Միացյալ Թագավորություն և ընդունվում Լիվերպուլի Թատերական արվեստի ինստիտուտը։ Վերադառնալով Անգլիայից՝ Սոլհեյմը պայմանագիր է ստորագրում «Bisi Music» ստուդիայի հետ և թողարկում իր դեբյուտային ալբոմը՝ «What’s Happening»: Այն ընտրվել է «շաբաթվա երգ» նորվեգական «Radio Norge» ազգային ռադիոյի կողմից։ Սկանդինավյան «The Wizard of Us» մրցույթին Իսելինը բարձր հորիզոնականներ է գրավում։
Իսելին Սոլհեյմին մեծ ճանաչում է բերում նորվեգացի պրոդյուսեր Ալան Ուոքերի հետ համագործակցությունը։ Վերջինիս կողմից ստեղծված «Faded» և «Sing Me to Sleep» երգերը Իսելինին դարձնում են աշխարհահռչակ։ Այս երգերը Նորվեգիայի և այլ երկրների հիթ-շքերթներում զբաղեցնում են առաջին հորիզոնականները։
Այսօր երգչուհին ապրում և ստեղծագործում է Օսլոյում։


== Սկավառակագրություն ==


=== Սինգլներ ===


==== Սոլո ====


==== Դուետներ ====


=== Այլ երգեր ===


=== Համագործակցություն ===


== Ծանոթագրություններ ==


== Արտաքին հղումներ ==
Iselin Solheim Ֆեյսբուքում
Իսելին Սոլհեյմ Թվիթթերում
Iselin Solheim Ինստագրամում
BBC artist page for Iselin Solheim. Archived 2017-12-31 at the Wayback Machine.
Ժուկովկա (գյուղ, Բուրինի շրջան)

Ժուկովկա (ուկրաիներեն՝ Жуківка), գյուղ Ուկրաինայի Սումիի մարզի Բուրինի շրջանում։ Հիմնադրվել է 18-րդ դարում։
2001 թվականի տվյալներով Ժուկովկա գյուղում բնակվում էր 594 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Ագրոկլիմայական ցուցանիշներ

Ագրոկլիմայական ցուցանիշներ, մշակաբույսերի աճի, զարգացման և բերքատվության համար անհրաժեշտ կլիմայական գործոնները բնութագրող քանակ, մեծություններ։ Ագրոկլիմայական ցուցանիշներ են բույսի վեգետացիայի շրջանը, լույսի քանակը (գնահատվում է ուղիղ և ցրված ճառագայթման գումարով), ջերմաապահովվածությունը (10 °C-ից բարձր ջերմաստիճանների գումարով), խոնավաապահովվածությունը (արտահայտվում է տեղումների քանակով, հողի խոնավության պաշաղներով, խոնավացման գործակցով), ձմեռող մշակաբույսերի համար՝ վտանգավոր ցրտերի բացակայությունը և այլ գործոններ։ Ագրոկլիմայական ցուցանիշների մեծությամբ գնահատվում է բերքի բարենպաստության աստիճանը և որոշվում բույսի պահանջների ցուցանիշների հետ համադրելով, օրինակ՝ Արարատյան դաշտի պայմաններում խաղողի միջահաս սորտերի հասունացման համար պահանջվում է 10 °C-ից բարձր 3400-3500 °C ակտիվ ջերմաստիճանների գումար, իսկ առկա է 3900-4100 °C: Բույսի ջրի պահանջը վեգետացիայի ընթացքում 800-900 մմ է, սակայն տեղումների քանակը հասնում է 150-200 մմ։ Ձմռանը չթաղված խաղողի որթը դիմանում է -17-ից -18 °C ջերմաստիճանի պայմաններում, այստեղ այն -19-ից -21 °C է (որը պատահում է 10 տարիներից 5-ում)։ Խաղողի որթի բողբոջները բացվում են ապրիլի 15-20-ին, այդ ժամանակ բացասական ջերմաստիճանների հավանականությունը 30-50% է։ Այսպիսով՝ խաղողի միջահաս սորտերի հասունացումն այստեղ ապահովված է ջերմաստիճանների գումարով, սակայն խոնավաապահովվածությունը 15-20% է (պահանջվում է ինտենսիվ ոռոգում), ինչպես նաև միջոցառումներ վաղ բացված բողբոջները ցրտահարություններից (միջին հաշվով՝ 2 տարին մեկ) պաշտպանելու համար։
Սուրբ Աստվածածին եկեղեցի (Հակակու)

Անվան այլ կիրառումների համար տե՛ս՝ Սուրբ Աստվածածին եկեղեցի (այլ կիրառումներ) Սուրբ Աստվածածին եկեղեցի, գտնվում է  Արցախի Հադրութի շրջանի Հակակու գյուղում։ 2020 թվականի  Հայ-ադրբեջանական պատերազմի ընթացքում Հակակու գյուղը, ինչպես և ամբողջ Հադրութի շրջանը օկուպացվել են Ադրբեջանի կողմից։


== Տեղակայություն ==
Սուրբ Աստվածածին եկեղեցին գտնվում է Հակակու գյուղի կենտրոնական մասում։ Եկեղեցին նաև անվանում են Գյուղամեջի եկեղեցի։


== Ճարտարապետություն ==
Եկեղեցին եռանավ բազիլիկ է՝ 13,40X9,60 մետր չափի ուղղանկյուն հատակագծով։ Այն արևելյան մասում ավարտվում է կիսաշրջան խորանով և նրան կից ուղղանկյունաձև ավանդատներով։ Տանիքը թեք է և թաղակապ։ Սրահը նավերի է բաժանվում զույգ կամարների օգնությամբ, որոնք հենված են երկու ազատ և երկու զույգ պատկից սյուների վրա։ Պատերը շարված են մանր ու կոպիտ մշակված քարերով ու կրաշաղախով, կամարները, դռան և լուսամուտների բացվածքները շարված են սրբատաշ քարերով։ Եկեղեցու միակ մուտքը գտնվում է հարավային մասում։ Եկեղեցու վրա կա շինարարական արձանագրության, ըստ որի այն կառուցվել է 1621 թվականին։
Եկեղեցին Հայ-ադրբեջանական պատերազմի ընթացքում չի տուժվել։ Ադրբեջանի կողմից Հադրութի շրջանը օկուպացվելուց հետո կառույցից տեղեկություն չկա։


== Ծանոթագրություններ ==


== Արտաքին հղումներ ==
Հակակուի սուրբ Աստվածածին եկեղեցու լուսանկարները https://monumentwatch.org/ կայքում
Դինատրիումկալիում

Դինատրիումկալիում, KNa2 քիմիական բանաձևով նատրիումի և կալիումի բինար անօրգանական միացություն։


== Ստացում ==
Դինատրիումկալիում ստանում են մաքուր մետաղների ձուլմամբ։
  
    
      
        
          
            K
            +
            2
            N
            a
             
            
              
                →
                
                  
                    25
                    
                      o
                    
                  
                  C
                
              
            
             
            K
            N
            
              a
              
                2
              
            
          
        
      
    
    {\displaystyle {\mathsf {K+2Na\ {\xrightarrow {25^{o}C}}\ KNa_{2}}}}
  


== Ֆիզիկական հատկություններ ==
Դինատրիումկալիումը առաջացնում է հեքսագոնալ սինգոնիայի և P 63/mmc տարածական խմբով բյուրեղներ։ Բյուրեղացանցի տարրական բջջի պարամետրերն են՝ a = 0,750 նմ, c = 1,230 նմ։


== Գրականություն ==
Химическая энциклопедия, Кнунянц И.Л.,Советская энциклопедия, 1990
Диаграммы состояния двойных металлических систем, Н. П. Лякишев, 2001
(2085) Հենան

Անվան այլ կիրառումների համար տե՛ս՝ Հենան (այլ կիրառումներ)(2085) Հենան (անգլ.՝ Henan), աստերոիդ աստերոիդների հիմնական գոտում։ Հայտնաբերվել է 1965 թվականի դեկտեմբերի 20-ին Մանուշակագույն լեռան աստղադիտարանի կողմից Նանկինում։
Միջին հեռավորությունը Արեգակից կազմում է 2,699366 ա. մ., առավելագույնը մոտենում է 2,4718 ա. մ. հեռավորության վրա և հեռանում 2,9269 ա. մ.։ Արեգակի շուրջ մեկ ամբողջական պտույտ է կատարում 1619,91 երկրային օրվա ընթացքում, իր ուղեծրով շարժվելով միջինում 0,222234 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 3,84° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(2085) Հենան աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Հարկադրական եղանակ

Հարկադրական եղանակի բայաձևերը ցույց են տալիս հարկադրաբար, անհրաժեշտաբար կատարելի գործողություն։
Հարկադրական եղանակն ունի երկու պարզ ժամանակաձև՝ հարկադրական ապառնի և հարկադրական անցյալ։
Հարկադրական եղանակի ապառնիի և անցյալի բայաձևերը կազմվում են ըղձական եղանակի համապատասխան ձևերից, որոնց սկզբում ավելանում է  պիտի (պետք է) եղանակիչը։ 
Օրինակ՝
Հարկադրական ապառնի՝ 

պիտի (պետք է) տեսնեմ պիտի (պետք է) տեսնենք 
պիտի (պետք է) տեսնես պիտի (պետք է) տեսնեք 
պիտի (պետք է) տեսնի պիտի (պետք է) տեսնեն

Հարկադրական անցյալ՝

պիտի (պետք է) տեսնեի պիտի (պետք է) տեսնեինք 
պիտի (պետք է) տեսնեիր պիտի (պետք է) տեսնեիք 
պիտի (պետք է) տեսներ պիտի (պետք է) տեսնեին

Հարկադրականի ապառնի ժամանակը ցույց է տալիս մի գործողություն, որ խոսողի ներկայացմամբ անհրաժեշտաբար պիտի կատարվի խոսելու պահից հետո. 

Աշուղ Սայաթ-Նովի նման ես երգ ու տաղ պիտի ասեմ... (Ե. Չարենց)

Հարկադրականի անցյալ ժամանակը ցույց է տալիս մի գործողություն, որ հարկադրաբար կատարելի էր մի անցյալ ժամանակակետում.

Նրան պիտի հանձներ իր բոլոր գործերը... (Շիրվանզադե)


== Ծանոթագրություններ ==


== Տես նաև ==
Բայի եղանակ
Սահմանական եղանակ
Ըղձական եղանակ
Պայմանական եղանակ
Հրամայական եղանակ
Տրիկլինային համակարգ

Տրիկլինային համակարգ (հունարեն՝, τρι-բարդ բառերում՝ երեք և χλίνω-թեքվել, թեքել), ստորին կարգի բյուրեղագիտական համակարգ, բնութագրվում է համաչափության առանցքների և հարթությունների բացակայությամբ։ Տրիկլինային համակարգին են պատկանում համաչափության 2 տեսակ (մոնոէդրային-1, պինակոիդային-1)։ Տրիկլինային համակարգի բյուրեղներին հատուկ է շեղանկյուն կոորդինատային համակարգը, որտեղ առանցքները համընկնում են բյուրեղի իրական կամ հնարավոր կողերի ուղղությունների հետ։
Կուկռինիկսի

«Կուկռինիկսի» (ռուս.՝ Кукрыниксы), ռուսական ալտերնատիվ ռոք խումբ է Սանկտ Պետերբուրգից։ Խմբի անփոխարինելի ավագն է Ալեեյ Գորշենյովը, որը հայտնին Կորոլ ի Շուտ խմբի մեներգիչ Միխայիլ Գորշենյովի կրտսեր եղբայրն է։ Խումբը հիմնվել է 1997 թվականին, առաջին ելույթը կայացել է նույն թվականի մայիսի 28-ին Սանկտ Պետերբուրգի «Պոլիգոն» ակումբում։
Խումբը իր գործունեության ընթացքում թողարկել է 8 ստուդիական ալբոմ։


== Ձայնադարան ==


=== Ստուդիական ալբոմներ ===
1999  - «Кукрыниксы»
2002  - «Раскрашенная душа»
2004  - «Столкновение»
2004  - «Фаворит Солнца»
2006  - «Шаман»
2008  - «XXX»
2010  - «Всадники Света»
2012  - «Myself»


=== Տեսաերիզներ ===
2004  - «Столкновение. Live» (2004)
2008  - «Коллекция клипов. Том I» (2008)
2008  - «Концерт в ДС „Юбилейный“. Սանկտ Պետերբուրգ. 29.03.08» (2008)


== Արտաքին հղումներ ==
Պաշտոնական կայք